Maya Şemeyî Sarê Demîra 85 serre ya ke qezaya Hezexî ya Şirnexî de mendêne, Nêweşxaneyê Dunya yê Êlihî de nêweşîya kanserî ra dinyaya xo bedilnaye. Keyeyê aye cenaza berde Hezexî. Cenaza do Goristanê Şêx Hesenî yê Hezexî de bêra definkerdene.
Lajê Demîrî Îbrahîm Demîr 1991 de wextê nezaretî de ame vînîkerdene, lajê ci Giyasettîn Demîr 1998 de ame qetilkerdene û lajê ci yo bîn Nîhat Demîr zî mîyanê PKKyî de şehîd bibi.
Maya Şemeyî Sarê Demîr bi serran tewra çalakîyan  bîye û aqîbetê lajê xo Îbrahîm Demîr persaye.
